paragraph_text: Provincija New York (engleski: Province of New York, nizozemski: Provincie New York) nastala je predajom nizozemske kolonije Nove Nizozemske Kraljevini Engleskoj. Pokrajina je nazvana prema vojvodi od Yorka Jakovu II., bratu Karla II. Ova kolonija prostirala se na teritoriju današnjih američkih država New York, New Jersey, Delaware i Vermont, te dijelova saveznih država Connecticut, Massachusetts i Maine.